Flere biler er tirsdag morgen omkring klokken 8.00 kørt galt på motorvej E45 nordgående, syd for Svenstrup. Nordjyllands Politi oplyser i en kort pressemeddelelse, at fem biler holder i nødsporet, men at der var tale om et mindre alvorligt uheld, der dog kan give trafikale udfordringer i morgentrafikken. Poliiet er sammen med vejhjælp på vej til stedet, og forventes at ankomme omkring klokken 8.30. Motorvejen er ikke spærret efter uheldet. Politiet opfordrer de nordjyske bilister til at køre forsigtigt forbi på stedet, men til ikke at standse op og forværre trafiksitutionen.

Referat:
Morgentrafikken på E45 er udfordret af et uheld ved Svenstrup.